M72

M72 eller M72 LAW er en panservernrakett i 66 mm kaliber. Det er et engangsvåpen som ble utviklet i USA av Frank Spinale og andre mens de jobbet for Hesse-Eastern Division av Norris Thermadore. Våpenet er videreutviklet mange ganger, og produseres i dag av Nammo Raufoss AS i Norge og på Nammos fabrikk i Mesa, Arizona, USA.

M72 ble den amerikanske hærens og det amerikanske marinekorpsets viktigste individuelle panservernvåpen etter 1963, da den ble tatt i bruk i stedet for M31 HEAT og M20A1 «Super Bazooka».Mary T. Cagle "History of the TOW Missile System" page 10, US Army 1977 Redstone Arsenal Pdf file of official TOW history  that discussed the new family of antitank weapons, the M72 LAW, the Dragon and the TOW  Den skulle egentlig senere erstattes, sammen med FGM-77 Dragon, av FGR-17 Viper, men ble erstattet av M136 AT4 i stedet for.

I det norske Forsvaret erstattet våpenet Energa geværgranat som individuelt panservernvåpen på 1960-tallet.

Stridshodene for panserbruk virker etter hulladningsprinsippet.  Et piezoelektrisk brannrør sørger for å detonere hovedladningen når prosjektilet treffer målet. M72 har effekt mot lettpansrede mål, bunkere og lignende.

M72 er ett av de mest eksporterte våpen fra Norge. 

M72 lages i to øvingsversjoner, en med innebygget løp for 9 mm pistolammunisjon, og en med innebygget løp for 21 mm øvingsgranat.

Teknisk
Våpenet består av en rakett inne i en utskytningsenhet som består av to rør.  Det ene røret er pakket inn i det andre. Et lokk i hver ende gjør hele våpenet vanntett i transportmodus.  Det ytre røret inneholder avtrekker, ladearm, for- og baksikte. Innerrøret inneholder sporet som rommer avtrekkermekanismen og en sikringssplint.  Når de to rørene trekkes fra hverandre holdes de to delrørene i stilling av sporet, og sikringssplinten beveges under avtrekkermekanismen og både låser våpenet i uttrukket stilling og spenner avtrekkermekanismen.  Etter at våpenet har blitt armert, er det ikke lenger vanntett, selv om det skulle klappes sammen igjen til transportstilling.

Under avfyring blir drivstoffet i rakettmotoren fullstendig forbrent før det forlater løpet. Drivgassene har en temperatur på rundt 760 °C.  Raketten driver det 66 mm store stridshodet uten vesentlig rekyl.  Idet prosjektilet kommer ut av løpet, spretter seks finner ut og stabiliserer prosjektilets flukt.

Etter avfyring er ikke lenger avfyringsenheten brukbar og kan kastes. De tomme rørene brukes noen ganger som attrapper til øvelser. På grunn av våpenets engangsnatur behandlet i alle fall den amerikanske og kanadiske hæren det som en enkel granat.

Varianter
US varianter
 Modellnavn BeskrivelseM7266 mm Talley enkeltskudds rakettvåpen, forladet med HEAT-stridshodeM72A1M72-variant; forbedret rakettmotorM72A2M72-variant; forbedret rakettmotorM72A3M72A1/A2-variant; forbedret sikkerhetM72A4M72-variant; raketten forbedret for høyere gjennomslagskraft, forbedret utkasterrørM72A5M72A3; forbedret utkasterrørM72A6M72-variant; stridshode med lav gjennomslagskraft og større sprengeffekt; forbedret utkasterrørM72A7M72A6-variant; US Army M72A6-variant for US NavyM72E8M72A7 variant; rakettmotor som kan avfyres fra innelukket rom; forbedret utkasterrørM72E9M72 variant; stridshode med forbedret effekt mot panser; forbedret utkasterrørM72E10M72 variant; HE/fragmenterende stridshode; forbedret utkasterrør

Se også
 Andre panservernvåpen som brukes i det norske forsvaret er Carl Gustav RFK og FGM-148 Javelin.

 Referanser 

Eksterne lenker
 FAS om M72 (engelsk)
 Gary's U.S. Infantry Weapons Reference Guide (engelsk)
 «M72 - Creating a Legend», video fra Nammo om M72

Kategori:Panservernrakettkastere
Kategori:Militært materiell brukt av Norges forsvar
Kategori:Panservernvåpen fra USA